Ανακοίνωση της ΜΟΔΙΠ της ΑΣΠΑΙΤΕ:

ΑΝΟΙΓΜΑ ΤΗΣ ΕΦΑΡΜΟΓΗΣ ΓΙΑ ΤΗΝ ΑΞΙΟΛΟΓΗΣΗ, ΑΠΟ ΤΟΥΣ ΦΟΙΤΗΤΕΣ, ΤΩΝ ΔΙΔΑΣΚΟΝΤΩΝ ΚΑΙ ΤΟΥ ΠΑΡΕΧΟΜΕΝΟΥ ΔΙΔΑΚΤΙΚΟΥ ΕΡΓΟΥ

Από τη **Δευτ 17/6/2024** έως και την **Κυριακή 30/6/2024**, θα είναι ανοικτή η εφαρμογή για την **αξιολόγηση**, από τους φοιτητές και τις φοιτήτριες της ΑΣΠΑΙΤΕ, των **διδασκόντων** και του παρεχόμενου **διδακτικού** **έργου**.

Η διασφάλιση της ποιότητας (η οποία πλέον τίθεται σε εντελώς νέα βάση) είναι μια πολύ σημαντική δραστηριότητα τα **αποτελέσματα** της οποίας **θα λαμβάνονται σοβαρά υπόψη** για το σχεδιασμό της λειτουργίας της Σχολής.

**Προϋπόθεση** για τη δυνατότητα αξιολόγησης είναι να έχετε πραγματοποιήσει **δήλωση μαθημάτων**.

Η διαδικασία αξιολόγησης είναι απλή:

* **Βήμα 1**: Εισέρχεστε (με τους ακαδημαϊκούς κωδικούς) στην ηλεκτρονική γραμματεία (όπως όταν κάνετε δήλωση μαθημάτων).
* **Βήμα 2**: Επιλέγετε «Αξιολόγηση» (κάτω αριστερά στο εμφανιζόμενο menu).
* **Βήμα 3**: Το σύστημα θα σας εμφανίσει τα μαθήματα που έχετε δηλώσει. Κάθε μάθημα αξιολογείται ξεχωριστά.

Επισημαίνονται τα εξής:

* Αν και απόλυτα επιθυμητή, η συμμετοχή των φοιτητών είναι **προαιρετική**(και μπορεί να αφορά όλα ή μόνο κάποια από τα δηλωθέντα μαθήματα).
* Οι εφαρμογές διασφάλισης ποιότητας είναι έτσι κατασκευασμένες ώστε να **διασφαλίζεται πλήρως**η **ΑΝΩΝΥΜΙΑ** της αξιολόγησης. Δηλώνεται με τον **πλέον κατηγορηματικό τρόπο** ότι **δεν** υπάρχει δυνατότητα να συσχετιστεί η αξιολόγηση με το φοιτητή ή τη φοιτήτρια που την έχει πραγματοποιήσει.

Δεδομένου ότι είναι η πρώτη/δεύτερη φορά που η εφαρμογή για την αξιολόγηση χρησιμοποιείται σε ευρεία κλίμακα, σε περίπτωση **προβλήματος**στη διαθεσιμότητα ή/και τη λειτουργία της εφαρμογής, παρακαλούμε στείλτε σχετικό email στο **pagiatakis@aspete.gr**.